19 Ne'mino neine' nenako lingine ti' li li-nimilisave: O'moso'mo ne'mine oga' neine' nenako evene' laza nene ei' lulou' gelaa' neine' initeto' nene do peleseve' izaato' lisihe' amo a'mine gelaa' neidokovo' nene e'meto vaa' noune' nenako nemu' nene nanitekumu' goloso gelo lihime molo-ledaa' neive. 20 Vekizo, lingine nene ne'mine li li-nimilisani'za lingine nene haza vetesi O'moso neve nene e'menga li-imilizado' lisihe' i nizahe. Ido' inite' ma lolo' iline' nene a'mine initeli'mo lolo' o-delivemu' nene ha ti' lo lo-delihe: Gaza nene ne'mino lolo' o-nedamilinako nanimu' ne'mino lolo' o-nedane lo ha lilihe. 21 Ido' misubo somo lolo' oga' ive misubo do va'va' ogo molokidoti' nene linge ma do somo lamine' gidi nani' nene ma lolo' ogosa a'mine hamo' misubo mauti' linge ma do haza somo meni've lemo minine' nesi nene lolo' iline' nene lisihe' amilihe. O'ove. Ei' lulolo' nene inite' laminekisi golososi nene ha lisihe' o neivo lolo' oloseive. 22 Ido' O'moso'mo a'mine'mine oga' neive. Aza nene neni' nizebolo' molani' nene ngelebizekuvo evene' nete neni' amuzo'ne nene ningi gililizave lo gele mino a'mine somo goloso ne'mine mini ei' izebolo' molaa' neine' aleve vi tolovo ilizado' do soto' ine' aleve nene gozopoti' ha ninge mate ngimikoo hongu lo minine' ve. 23 Ne'mino minine' nene evene' somo lamine' ne'mine minikevo ise'ine ize-ngedelive ado' gomukuti' ei' emeni dameni lamine' atoli'mine ogo minine' nene dalizado' do va'va' o-ngidive nete nene a'mine O'moso'mi emeni dameni lamine' tamine' vai' giki' ogo neine' nene ningilizave losa ne'mino minine' ve. 24 Ei' ve lo elese molo lele'mize molave lelikumu' nene noluve. A'mine elese molo-lidive nene Zuda ve lelikutikovo' nomive. Asi heta ato' veutikisi nene ma ne'mine o-ngidine' ve. 25 Ne'mine ine' nene ei' line' gamazi polohete Hosea' ti' lo gize neido' nene vo dave: